kardosdrur/scandi-wiki huggingface dataset:
Kværn (Sydslesvig)

Kværn (dansk) eller Quern (tysk) er en landsby i det nordlige Tyskland, beliggende ved Flensborg Yderfjord (Gelting Bugt) i det nordøstlige Angel. Landsbyen hører under Stenbjergkirke kommune i Slesvig-Flensborg kreds i delstaten Slesvig-Holsten. Kværn var en selvstændig kommune indtil marts 2013, hvor den blev sammenlagt med nabokommunen Stenbjergkirke. I kirkelig henseende hører byen til Kværn Sogn. Sognet lå i Ny Herred (Flensborg Amt), da området tilhørte Danmark.

Kværn er overvejende landbrugspræget med flere landbrugsbedrifter. Ved Flensborg Fjord ligger en smuk naturstrand med mange badesteder. Derimod mangles der i byen et centrum, der kunne fungere som samlingspunkt.

Kværns tidligere kommunevåben viser Bismarck-tårnet på Skærsbjerg samt Ny Herreds (sølvfarvet månesegl under sølvfarvet stjerne) og Munkbrarup Herreds (Skt. Laurentius' rist) symboler.

Historie 
Kværn blev første gang nævnt 1389. Til den tidligere kommune regnedes bebyggelserne Bjerremark (Bargfeld), Damsted (Dammstedt), Ellekær (også Elkær), Grøftsholt (Gräfsholz), Rævegrav (Fuchsgraben), Hasselhøj (tidligere på dansk Hesselhøj, Hasselhoy), Hatlundmose (Hattlundmoor), Kalleby, Kastrup (også Frederiksdal, på tysk Friedrichstal), Lille Kværn (Klein Quern), Mølledam (Mühlendamm), Nykirke (Neukirchen), Nybølmark (Nübelfeld), Nybøl Nor (Nübelmoor), Rojkær (Roikier), Rojkærdige (Roikierfdiek), Skjold (Schiol), Kværn-Tingskov (Quern-Dingholz), Kværnmark (Quernfeld), Kværnskov el. Kværnholt (Quernholz), Lille Kværn Kleinquern), Rodal, Vestertoft og Ulvsbro (Wolfsbrück).

Kværn Kirke er fra omkring 1200.

Galleri

Kendte fra Kværn 
 Claus Rasch (22. august 1639 i Vesterholm/Kværn - 8. januar 1705 Raschenberg ved Nyborg, Fyn), politimester i København
 Didrich Didrichsen (10. oktober 1752 - 27. december 1821 i København), dansk publicist
 Christian Erasmus Jensen (11. juni 1859 i Kværn - 4. oktober 1941 i Hellerup), dansk botaniker

Litteratur 
 Die Chronik der Kirchspiele Quern und Neukirchen. 2 Bd., udgivet af Verein Kirchspielchronik Quern-Neukirchen e.V., 1989 og 1995. .
 Henning Oldekop: Topographie des Herzogthums Schleswig. Kiel 1906. (kapitel V).
 Gerret Liebing Schlaber: Administrative tilhørsforhold mellem Ejderen og Kongeåen indtil 2007. Flensborg 2007.

Noter

Eksterne henvisninger 

Byer i Angel
Stenbjergkirke
Egenæs

Egenæs () er en landsby beliggende omtrent 7 km sydvest for Kappel i det sydlige Angel i Sydslesvig. Administrativt hører landsbyen under Borne i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Borne Sogn. Sognet lå i Slis Herred (Gottorp Amt, Sønderjylland), da området tilhørte Danmark.

Den 1. marts 2013 blev Egenæs kommune med bebyggelserne Bikum (Bicken), Bognæs (Boknis), Egenæsmark (Ekenisfeld), Egenæslund (Ekenislund), Paverød (Pageroe) og Vadlyk (Wattlück) indlemmet i nabokommunen Borne.  Den forhenværende kommune rådede i 1987 over 250 indbyggere og et areal på 800 ha, deraf 120 ha Slien og 33 ha skov.

Egenæs er første gang nævnt 1352. Den blev sandsynligvis grundlagt i første halvdel af 1300-tallet, byen er endnu ikke opført i kong Valdemars Jordebog fra 1231. Byen hørte tidligere under Domkapitel i Slesvig og gødserne Dollerød og Lindå. Stednavnet Egenæs er sammensat af Eg og -næs. Stednavnet Bikum er afledt af gammeldansk *Bækkium som dativ pluralis af substantivet bæk. /æ/ blev senere til /i/. . 

I området omkring Egenæs findes flere såkaldte jagtstene, som i slutningen af 1700-tallet blev sat op for at markere de danske kongers jagtterræn. De fleste stene viser Frederik 5.s navnetræk. To af dem viser Christian 7. navnetræk. Egenæs tidligere byvåben viser et egeblad. De tre sølvfarvede egenødder symboliserer Egenæs tre bydele Bikum, Egenæsmark og Vadløk. Kommunen er overvejende landbrugspræget med flere landbrugsdrifter.

Kendte 
 Erasmus Danielsen (21. april 1743 i Egenæs - 25. marts 1803 i Kiel), dansk sprogvidenskabsmand

Noter 

Byer i Angel
Byer i Kreis Slesvig-Flensborg
Cæcilie Trier

Cæcilie Trier er musiker i bandet Choir of Young Believers, hvor hun spiller cello og synger backing vocals. Desuden er hun medlem af grupperne Chimes & Bells, Valby Vokalgruppe og den nu opløste Le Fiasko. Hun er vinder af Ken Gudman Prisen 2011.

Hun er datter af guitaristen Lars Trier.

CTM 
CTM er hendes musikalske hovedprojekt. Den første udgivelse med CTM var EPen Variations, som udkom på det danske pladeselskab Tambourhinoceros d. 5. november, 2012. Singlen "Jewel" lå på Det Elektriske Barometer i 5 uger og kom siden i rotation på DRs radiokanal P6 Beat.

Diskografi 
 Jewel (2012)
 Variations (EP) (2012)
 Suite for a Young Girl (2016)
 Red Dragon (2016)
 Celeste (2021)
 Babygirl (2022)
 Vind (2023)

Cæcilie Trier har også spillet i andre danske grupper såsom Choir of Young Believers, Chimes & Bells og Valby Vokalgruppe.

Referencer

Eksterne henvisninger 

Tjek fødselsår
Musikere fra Danmark
Modtagere af Ken Gudman Prisen
Cellister fra Danmark
Grønlandsk åre

En grønlandsk åre er en særlig form for åre, der benyttes når man ror kajak. I modsætning til en almindelig åre er der et blad i hver ende (ligesom en pagaj), så ens tag bliver en kontinuerlig bevægelse, hvor man tager sit tag i den ene side og samtidig fører bladet frem til startposition i den anden side osv. Den grønlandske åre er det oprindelige fremdriftsmiddel til brug for kajak.

På en grønlandsk åre har bladene ikke vinklet i forhold til hinanden i modsætning til moderne pagajer. Den er behagelig at holde ved. Det er meget let at benytte en grønlandsk åre til en række teknikker, der benyttes i havkajak, herunder f.eks. eskimorul (eller "grønlænderrul") og sculling.

Den grønlandske åre er som regel fremstillet i træ, typisk fyr, gran eller ceder – ofte i kombination, hvilket giver et flot håndværksmæssigt produkt. Der findes enkelte producenter som producerer grønlandske årer i kulfiber.

Kajakker
Mekanisk energigearing
Pfizer

Pfizer Inc. er en verdensomspændende amerikansk lægemiddelproducent med hovedsæde i New York. Virksomheden blev grundlagt af den tyske kemiker Charles Pfizer (1824-1906) som begyndte at producere kemiske produkter i en bygning i Williamsburg i Brooklyn i 1849.

Pfizer var i 2020 blandt de tre største medicinalvareselskaber i verden. Pfizer var i 2020 rangeret som det 64. største selskab i USA på Forbes liste Fortune 500.

Pfizer producerer og markedsfører verdens mest omsatte lægemiddel, Lipitor (atorvastatin), som bruges mod dyslipidæmi (højt kolesterol). Pfizer markedsfører også Viagra (sildenafil), som bruges mod impotens.

Den 2. september 2009 offentliggjorde USAs Justitsministerium at man havde indgået et forlig der til dels beskyttede Pfizer mod retslig forfølgelse af uredelig markedsføring. Pfizer gik med på at betale en bøde på 2,3 milliarder dollars, i det som frem til da var det økonomisk mest omfattende bøde i Justitsministeriets historie.

Covid19-vaccine 
I 2020 udviklede og markedsførte Pfizer sammen med BioNTech en vaccine mod Covid19. Det var den første vaccine som blev (nød)godkendt i Nordamerika og EU.

Pfizer er dog endt i en strid med Statens Serum Institut i Danmark, idet Pfizer har sat leveringen af vacciner ned, efter at det er kommet frem, at det - under visse omstændigheder - er muligt at trække 6 vaccinedoser op ad hvert hætteglas, fremfor 5.

Kildehenvisninger

Eksterne henvisninger 

 
Virksomheder i New York City
Etableret i 1849
Aftenvagten

Aftenvagten er en tv-serie fra NBC, der udspilles i New York og omhandler politifolk, brandmænd og ambulanceførere. Serien blev oprindeligt sendt i perioden 1999 til 2005 og består af i alt 132 afsnit.

Eksterne henvisninger 
 

Amerikanske tv-serier fra 1990'erne
Amerikanske tv-serier fra 2000'erne
Tv-programmer fra NBC
Krimiserier fra USA
Dramaserier fra USA
Medicinske-tv-serier fra USA
Encore

Encore er den femte studiealbum fra amerikanske rapper Eminem. Det blev fastsat til frigivelse den 16. november 2004, men blev flyttet frem til 12. november. Encore solgt 760.000 eksemplarer i sin forkortede tre dage åbning ugen, og hævdede, at # 1 spot på Billboard Top 200. Albummet blev solgt 1.632.000 eksemplarer i de første to uger af overgang i USA i november, 2004. Worldwide salg af albummet stå på 11 millioner eksemplarer, med 5,1 mio, der sælges i USA.

Spor 

Eminem-album
Eminem
Botulfprocessen

Botulfprocessen var den eneste kendte kætterrettergang i middelalderens Sverige, som endte med henrettelse af den anklagede. Bonden Botulf i Gottröra sogn i Uppland benægtede, at brød og vin blev forvandlet til Kristi kød og blod. Ærkebispen i Uppsala, Nils Kettilsson, overlod i 1311 Botulf til den verdslige retfærdighed – sandsynligvis på bålet.

Kilde 
 Stig Hadenius, Torbjörn Nilsson, Gunnar Åselius: Sveriges historia – vad varje svensk bör veta, 

Kirkehistorie
Sveriges historie
Svenskere i 1300-tallet
Personer henrettet ved brænding
Christina Nilsson-ulykken

Christina Nilsson-ulykken var en ulykke, der fandt sted foran Grand Hôtel i Stockholm den 23. september 1885. Den populære sopran Christina Nilsson havde sunget nogle sange fra hotelbalkonen, da der udbrød panik blandt de 30.000-50.000 tilhørere, og 16 kvinder og to piger blev trampet ihjel, mens mere end 70 blev såret.

Kilde 
 Stig Hadenius, Torbjörn Nilsson, Gunnar Åselius: Sveriges historia – vad varje svensk bör veta, 

Ulykker
Begivenheder i 1885
Magnus Eriksson

Magnus Eriksson kan henvise til:
Magnus Eriksson (fodboldspiller) (født 1990), svensk fodboldspiller
Magnus Eriksson (tidl. fodboldspiller), svensk fodboldspiller
Magnus Eriksson (ishockey) (født 1973), Svensk ishockeymålmand
Magnus Eriksson af Sverige (1316–1374), Konge af Sverige, Konge af Norge, Hersker af Skåne
Bo Jonsson (Grip)

Bo Jonsson (Grip) (ca. 1330-1386) var en svensk storgodsejer. Han var en af initiativtagerne til at Albrecht af Mecklenburg blev konge, da adelen blev træt af Magnus Eriksson, men sørgede for at kongen gennem tiden måtte underskrive en række erklæringer, som overdrog mere og mere magt til rigsrådet, hvor Bo Grip tydeligere og tydeligere fremstod som Sveriges mægtigste mand – ved arv og købmandskab fik han samlet en formue, bestående af godt 1500 gårde og en række slotte, herunder Gripsholm og Bjärka-Säby. Samtidig sørgede han for at indløse en række af kongens gældsbreve og fik således yderligere magt og blev lensmand over Finland, Jönköpings län, Hälsingland og store dele af Öster- og Västergötland.

Efter Bo Grips død strides adelen med kong Albrecht om arven – en strid, hvor adelen søgte hjælp hos dronning Margrete af Danmark og Norge, i fællesskab fik Margrete og adelen overvundet Albrecht.

Kilder 
 Stig Hadenius, Torbjörn Nilsson, Gunnar Åselius: Sveriges historia – vad varje svensk bör veta, 
 Lars-Ove Larsson: Vem är vem i svensk historia – från forntid till år 1900, 

Adel fra Sverige
Godsejere fra Sverige
Skandinaver fra middelalderen
Wendela Hebbe

Wendela Hebbe (1808-1899) var en svensk forfatter, oversætter og journalist. Hun var den første kvinde i Sverige, der kunne forsørge sig selv som journalist. Hebbe blev i 1841 ansat af Lars Johan Hierta på Aftonbladet, hvor hun bl.a. skrev reportager om Stockholms underklasse.

Hebbes omgangskreds talte radikale kræfter som Almqvist og Crusenstolpe, men også den konservative Esaias Tegnér. Med Hierta fik hun i hemmelighed en søn.

Hendes oversættelser var fra fransk.

Bibliografi 
 Arabella (1841) (roman) digitaliseret i Litteraturbanken
 Svenska skaldestycken för ungdom (1845) (digtsamling "for unge") digitaliseret i Litteraturbanken
 Brudarne (1846) (roman)
 Arbetkarlens hustru (1846) (reportage)
 En fattig familj (1850) (reportage)
 Tvillingbrodren (1851) (roman)
 Lycksökarne (1852) (roman)
 Dalkullan (1858) (skuespil)
 Den lilla odygdsmakaren (1863) (børnebog) digitaliseret i Projekt Runeberg
 I skogen: sannsagor för ungdom (1871) (børnebog) digitaliseret i Litteraturbanken
 Bland trollen: sagor från olika länder (1877) (børnebog)
 Under hänggranarne: berättelse ur folklifvet (1877) (roman)
 Nya sannsagor för ungdom; med 18 tegninger af C. Larsson (1884) (børnebog)

Kilde 
 Stig Hadenius, Torbjörn Nilsson, Gunnar Åselius: Sveriges historia – vad varje svensk bör veta, 

Romanforfattere fra Sverige
Børnebogsforfattere fra Sverige
Digtere fra Sverige
Dramatikere fra Sverige
Journalister fra Sverige
Oversættere fra Sverige
Svensksprogede forfattere fra Sverige
Christina Piper

Christina Piper (født 1. januar 1673, død 25. marts 1752) var en svensk grevinde og forretningskvinde, datter af købmand og skibsreder Oloph Hansson Törne, der blev adlet Törnflycht.

Som sekstenårig giftede Christina Törnflycht sig med den 26 år ældre Carl Piper, der var chef for Karl XII's feltkancelli og fulgte kongen på Ruslandsfelttoget i år 1700. Christian Piper blev taget til fange ved Poltava og døde i krigsfangenskab i 1716. Christina Piper byggede herregården Sturefors Slot (tegnet af Tessin d.y.) syd for Linköping og grundlagde en række fideikommisser i Skåne og Västmanland. I 1725 købte hun Andrarums alunbruk i Skånes Österlen. Hun havde over 900 ansatte på alunværket, som aflønnedes med sedler, som kun kunne bruges i værkets egne butikker. Ved værket byggede hun en ny herregård, Christinehov med en barokhave i Tessins stil.

Kilder 
 Stig Hadenius, Torbjörn Nilsson, Gunnar Åselius: Sveriges historia – vad varje svensk bör veta, 
 Lars-Ove Larsson: Vem är vem i svensk historia – från forntid till år 1900, 

Adel fra Sverige
Benedictus Olai

Benedictus Olai, eller Bengt Olsson (død 1582), var Sveriges første doktor i medicin. Han studerede i Wittenberg, og efter hjemkomsten til Sverige blev han Erik XIV's livlæge og fortrolige, og fortsatte som hoflæge under Johan III. I 1578 udgav han Een nyttigh läkere book ther vthinnan man finner rådh, hielp och läkedom till allehanda menniskjornes siukdomar bådhe inwertes och utwertes.

Kilde 
 Stig Hadenius, Torbjörn Nilsson, Gunnar Åselius: Sveriges historia – vad varje svensk bör veta, 

Tjek fødselsår
Læger fra Sverige
Svenskere i 1500-tallet
Heilpraktik

Heilpraktik er en pseudovidenskabelig praksis, som har sin oprindelse i folkemedicinen. Den omfatter flere elementer som fx homøopati, plantemedicin og irisanalyse. Ordet 'heil-praktik' betyder oversat til dansk "helbredelses-praksis". I Tyskland blev heilpraktikken i 1936 statsanerkendt som frit erhverv, og i 1939 blev heilpraktikerloven vedtaget.

Danske skoler og foreninger 
Heilpraktikerskolen har et tæt samarbejde med Dansk Heilpraktiker Forening, der også er en del af European Federation for Naturopathy.

Referencer

Eksterne henvisninger 
 Dansk Heilpraktiker Forening

Alternativ behandling
Stillingsbetegnelser inden for sundhed
Henning Hamilton

Henning Ludvig Hugo Hamilton (født 16. januar 1814 i Stockholm, død 15. januar 1886 i Amélie-les-Bains i det franske departement Pyrénées-Orientales) var en svensk greve og politiker.

Fra en militær baggrund kom han i kontakt med hoffet og blev kammerherre hos prinserne Karl (den senere Karl XV) og Gustav. Hamilton var konservativ og forsvarede stænderrigsdagen, men støttede udbygningen af jernbanen. Hamilton havde en lang karriere, hvor han nåede at blive ecklesiastikminister (svarende til den danske kultusminister), landshövding, talsmand for Riddarhuset, og rigsdagssmedlem (1867-81). I 1860 gik Hamilton af som minister som følge af kongens uforsigtige udtalelser under statholderstriden. Som gesandt i København 1861-64 forsøgte han forgæves at få Sverige til at støtte Danmark mod Tyskland i tiden op mod 2. Slesvigske Krig. Karl 15. havde lovet at stille med en hær på 20.000 soldater og sendte gesandter til London, Paris og St. Petersborg for at skabe opbakning til en europæisk aktion mod Østrig - Preussen. Da ingen af disse ville afgive bindende tilsagn om støtte til Danmark, blev han af sit ministerium tvunget til at udsætte beslutningen om at gå ind i krigen. Hamilton, der havde lovet den danske regering Sveriges støtte, søgte straks sin afsked, da han følte sin ære krænket.

I 1881 stod han på magtens tinde som universitetskansler, sekretær i Svenska Akademien, bestyrelsesformand i Enskilda Banken og godsejer, men frasagde sig alle poster og hverv, da han havde forfalsket sin nevøs underskrift på veksler, muligvis for at dække spillegæld. Nevøen valgte at stå inde for for Hamiltons gæld, men karrieren var ødelagt, og Hamilton drog i landflygtighed i Frankrig, hvor han døde i 1886.

Kilder 
 Stig Hadenius, Torbjörn Nilsson, Gunnar Åselius: Sveriges historia – vad varje svensk bör veta, 
 Lars-Ove Larsson: Vem är vem i svensk historia – från forntid till år 1900, 

Politikere fra Sverige
Grever fra Sverige
Militærfolk fra Sverige
Godsejere fra Sverige
Personer fra Stockholm
Svenskere i 1800-tallet
Lantmarskalkar fra Sverige
Kultusministre fra Sverige
Kirkeministre fra Sverige
Kujtun

Kujtun (, ) er en by i Irkutsk oblast, Sibiriske føderale distrikt i Den Russiske Føderation omkring 330 kilometer nordvest for oblastens administrative center, Irkutsk. Byen har  indbyggere og blev grundlagt i .

Historie 
Byen er første gang beskrevet omkring . Den blev nævnt igen i anden halvdel af 1700-tallet ved opførelsen af en kirke og et postkontor i forbindelsen med konstruktionen af Sibirienvejen. I 1899 førtes Den transsibiriske jernbane gennem byen. Under Den Russiske Borgerkrig underskrev Den Røde Hær og den Tjekkoslovakiske legion en fredaftale i byen og en aftale om de tjekkoslovakiske troppers tilbagetrækning i retning mod Vladivostok.

I 1957 fik byen bystatus.

Indbyggerudvikling 

Note: Data fra folketællinger

Referencer 

Byer i Irkutsk oblast
Vestre Memurubræen

Vestre Memurubreen er en gletsjer beliggende i Jotunheimen i Lom Kommune, i Innlandet fylke i Norge. Hellstugubræen er en nordlig udløber af samme isbræ. Bræen ligger øst for Hellstugutindene og syd for Vestre Memurutinden.

Jotunheimen
Gletsjere i Innlandet
Zalari

Zalari (, ) er en by i Irkutsk oblast, Sibiriske føderale distrikt i Den Russiske Føderation omkring 220 kilometer nordvest for oblastens administrative center, Irkutsk. Byen har  indbyggere og blev grundlagt i .

Historie 
En bebyggelse på området har været kendt siden . Den blev beskrevet i begyndelsen 1700-tallet i forbindelse med konstruktionen af Sibirienvejen. I 1899 førtes Den transsibiriske jernbane umiddelbart nord for byen.

I 1957 fik Zalari bystatus.

Indbyggerudvikling 

Note: Data fra folketællinger

Økonomi og infrastruktur 
Byen er centrum for skov- og træindustri. Desuden er der noget mindre maskinindustri (skovbrugsudstyr) og fødevarevirksomheder.
Byen har en jernbanestation på den transsibiriske jernbane.

Referencer

Eksterne henvisninger 
 Rajon Salari  på hjemmesiden for Irkutsk oblast 

Byer i Irkutsk oblast
Zima

Zima (, ; ) er en by i Irkutsk oblast, Sibiriske føderale distrikt i Den Russiske Føderation omkring 280 kilometer nordvest for oblastens administrative center, Irkutsk. Byen har  indbyggere og blev grundlagt i .

Geografi 

Byen ligger i luftlinje 230 km nordvest for Irkutsk, på venstre bred af floden Oka ved udmundingen af floden Zima.

Klima 

Klimaet er ekstremt fastlandsklima, med temperaturer der variere fra -50 °C om vinteren til +40 °C om sommeren.

Historie 

Landsbyen "Staraja Zima" (Старая Зима; ”Gammel Zima”) blev grundlagt i . I 1772 voksede bebyggelsen i forbindelse med oprettelsen af et hestespor fra Moskva, der krydsede Okafloden. Zima forblev indtil 1900-tallet hovedsageligt en mindre landsby. I 1898 blev den transsibiriske jernbane anlagt gennem landsbyen og en jernbanestation blev åbnet, og i 1922 blev byen tildelt bystatus.

Indbyggerudvikling 

Note: Data fra folketællinger

Kendte personer fra Zima 
 Jevgenij Jevtusjenko (født 1933), digter og forfatter
 Nikolaj Ljaschtschenko (1910–2000), sovjetisk general og Sovjetunionens helt
 Alexander Zaïd (1886–1938), pioner og helt for den tidlige jødiske bevægelse i Palæstina

Referencer

Eksterne henvisninger 

 Zimas hjemmeside  
 Zima på Mojgorod.ru 
 Zima station. Yevgeny Yevtyshenkos digt om hans hjemby. Oversat til engelsk 

Byer i Irkutsk oblast
Donna Reed

Donna Reed, egentlig Donna Belle Mullenger, (født 27. januar 1921 i Denison, Iowa, USA, død 14. januar 1986 i Beverly Hills, Californien, USA) var en amerikansk filmskuespiller.

Hun fik sin debut i 1941, og blev lagt mærke til med rollen i The Picture of Dorian Gray (Dorian Grays portræt, 1945) og som sygeplejersken i John Fords They Were Expendable (Operation helvede, 1945). Hun fik stor succes i It's a Wonderful Life (Det er herligt at leve, 1946), hvorpå hun havde en atypisk rolle som den prostituerede i From Here to Eternity (Herfra til evigheden, 1953). Hun arbejdede siden mest for fjernsyn, bl.a. i sæbeoperaen Dallas (1984).

Hun har fået en stjerne på Hollywood Walk of Fame.

Eksterne henvisninger 

 
 

Skuespillere fra Iowa
Oscar for bedste kvindelige birolle
Hollywood Walk of Fame
Personer fra Iowa
Amerikanere i 1900-tallet
Pen Jakke

Pen Jakke var en norsk hiphopgruppe fra Fredrikstad som blev startet i 1994 og opløst i 2001. 

Gruppen blev startet da raperne Ubåt og Sjel-Jonas, som udgjorde duoen Blazer (tidligere Blender), skulle lave musikken til en reklamefilm for Norsk Glassgjenvinning. Dette resulterede i sangen «Hekta på glass» som var deres første med norsk tekst. Efterhånden fik Skranglebein med sig og Fundamental fra duoen Pasifist, som de havde samarbejdet en del med. Kvartetten udgav EP-erne De kom ridende i 1999 og Pen Jakke året efter. I 2000 kom albumet Østen, som blev deres eneste album. Albumet blev fulgt op af EP-en Generasjon Hip Hop i 2001 hvor de blandt andet samarbejdede med Apollo, Jørg-1 (fra Tungtvann), Dane (fra Klovner i Kamp) og Kapabel, før de blev opløst samme år.

Medlemmer 
 Skranglebein (Per Olav Hoff Mydske): rap
 Fundamental (Lyd Matias Rødal): rap
 Ubåt (Stian Neple): rap
 Sjel Jonas (Jonas Bjerketvedt): DJ

Diskografi 
 De Kom Ridende (1999) EP
 Pen Jakke (OSLOVE, 2000) EP
 Østen (OSLOVE, 2000)
 Generasjon Hip Hop (OSLOVE, 2001) EP

Eksterne henvisninger 
 Hjemmeside 
 Biografi fra Norsk pop- og rockleksikon
 Biografi fra Oslove

Referancer 

Hiphopgrupper fra Norge
Generasjon Hip Hop

Generasjon Hip Hop er en EP udgivet ag hiphop-gruppen Pen Jakke i 2001. Pen Jakke blev opløst samme efterår, og dette blev deres sidste udgivelse.

Trackliste
 «Generasjon Hip Hop» med Jørg-1 (fra Tungtvann), Dane (fra Klovner i Kamp), Apollo og Kapabel
 «Nulltolleranse»
 «Snakket på byen»
 «2001: En rim oddysse»

Album fra 2001
Hiphopalbum
Album fra Norge
Lionel Barrymore

Lionel Barrymore, egentlig Lionel Herbert Blythe, (født 28. april 1878 i Philadelphia, Pennsylvania, USA, død 15. november 1954 i Beverly Hills, Californien, USA) var en amerikansk skuespiller, bror til Ethel og John Barrymore.

Han debuterede i 1893, medvirkede i film fra 1909, og var i mange år en førende karakterskuespiller indenfor amerikansk teater og film. Han forlod i 1926 Broadway til fordel for Hollywood. Han modtog en Oscar-pris for bedste hovedrolle i A Free Soul (Frie Sjæle, 1931), og spillede karakterbiroller i Grand Hotel (1932), Camille (Kameliadamen, 1936), You Can't Take It With You (Du kan ikke tage det med dig, 1938) og Key Largo (Uvejrsøen Key Largo, 1948). Han virkede også som forfatter og komponist.

Han har fået to stjerner på Hollywood Walk of Fame.

Se også 
 Familien Barrymore

Eksterne henvisninger 

 
 

Skuespillere fra Pennsylvania
Personer fra Philadelphia
Amerikanere i 1800-tallet
Amerikanere i 1900-tallet
Oscar for bedste mandlige hovedrolle
Hollywood Walk of Fame
New Jersey (album)

New Jersey er det fjerede studiealbum udgivet af rockgruppen Bon Jovi i 1988.

Albummet New Jersey indeholder sangene:
 Lay Your hands on me
 Bad medicin / your love is like bad medicin
 Born to be my baby
 Living in sin
 Blood on  blood
 Homebound Train
 Wild Is The Wind
 Ride Cowboy Ride
 Stick To Your Guns
 I'll Be There For You
 99 In The Shade
 Love For Sale
 Let It Rock

Albummet indeholder også: 
 en minifolder med teksterne til alle overstående sange.
 billeder af gruppen

Fra: The Bon Jovi Remasters
Udgivet af: Mercury

Album fra 1988
Bon Jovi-album